Zagreb, 8. siječnja 2021.g.

**Z A P I S N I K**

sa **110. sjednice** Povjerenstva za odlučivanje o sukobu interesa održane dana 8. siječnja 2021. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Nataša Novaković,Aleksandra Jozić-Ileković, Tončica Božić, Davorin Ivanjek i Tatijana Vučetić.

**Iz Ureda Povjerenstva:** Martina Jurišić i Ivan Matić.

Predsjedava: predsjednica Povjerenstva za odlučivanje o sukobu interesa.

Predsjednica Povjerenstva otvara sjednicu i predlaže usvajanje zapisnika sa 109. sjednice te poziva članove da se izjasne o tome da li prihvaćaju zapisnik. Utvrđuje se da članovi Povjerenstva jednoglasno prihvaćaju zapisnik.

Predsjednica poziva članove da se izjasne o tome da li prihvaćaju predloženi dnevni red. Utvrđuje se da članovi Povjerenstva jednoglasno prihvaćaju ovakav prijedlog dnevnog reda.

**Prelazi se na raspravljanje o 1. točci dnevnog reda.**

Članica Povjerenstva Tončica Božić kao izvjestiteljica u predmetu **P-232/19, dužnosnik ORSAT MILJENIĆ, predstojnik Ureda Predsjednika Republike Hrvatske i savjetnik Predsjednika za vanjsku i europsku politiku,** iznosi predmet i navodi kako je postupak pokrenut zbog kršenja odredbi iz članka 8. i 9. ZSSI-a, koja proizlaze iz nesklada između prijavljene imovine iz izvješća o imovinskom stanju dužnosnika podnesenog 27. veljače 2019., povodom ispravka i stanja imovine kako proizlazi iz podataka pribavljenih od nadležnih tijela, u odnosu na podatke u dijelu izvješća koji se odnosi na drugi dohodak dužnosnika, na nekretnine te na udjele, dionice i vrijednosne papire u poslovnim subjektima. Dužnosnik se na navedenu Odluku o pokretanju postupka očitovao te se iznosi njegovo očitovanje. Iznosi se dokumentacija u spisu.

Izvjestiteljica predlaže da se donese odluka da je dužnosnik, propustom da po pisanom pozivu Povjerenstva priloži odgovarajuće dokaze potrebne za usklađivanje prijavljene imovine iz izvješća o imovinskom stanju dužnosnika podnesenog 27. veljače 2019., povodom ispravka podataka i stanja imovine kako proizlazi iz podataka pribavljenih od nadležnih tijela, a koji nesklad se odnosi na propust dužnosnika da Povjerenstvu prijavi primitke od strane Državnog sudbenog vijeća, površinu nekretnine u Zagrebu, na …………………., kao i vlasništvo dionica Atlantic grupe d.d., u dijelu izvješća „Podaci o ostalim prihodima, „ Podaci o pokretninama“ i „Podaci o udjelima, dionicama i vrijednosnim papirima u poslovnim subjektima“, počinio povredu članka 27. ZSSI-a, u vezi s člankom 8. i 9. ZSSI-a te da mu se izrekne sankcija obustave plaće u ukupnom iznosu od 3.000,00 kn na 3 rate.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Tončica Božić kao izvjestiteljica u predmetu **P-332/19, dužnosnik MILORAD PUPOVAC, zastupnik u Hrvatskom saboru**, iznosi predmet i navodi kako je postupak pokrenut zbog moguće povrede članka 12. ZSSI-a, koja proizlazi iz istovremenog primanja naknade za obnašanje navedene dužnosti i naknade za obavljanje javne dužnosti člana Vijeća srpske nacionalne manjine Grada Zagreba u razdoblju od 2014. do 2019. godine. Dužnosnik se na navedenu Odluku o pokretanju postupka očitovao te se iznosi njegovo očitovanje. Iznosi se dokumentacija u spisu.

Izvjestiteljica predlaže da se donese odluka da je dužnosnik istovremenim primanjem plaće za obnašanje dužnosti zastupnika u Hrvatskom saboru i naknade za obavljanje javne dužnosti člana Vijeća srpske nacionalne manjine Grada Zagreba, u razdoblju od 2014. do 2019. godine, počinio povredu članka 12. ZSSI-a te da mu se izrekne sankcija obustave plaće u ukupnom iznosu od 3.000,00 kn na 3 rate.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Član Povjerenstva Davorin Ivanjek kao izvjestitelj u predmetu **P-159/19, dužnosnik IVAN ĆELIĆ, zastupnik u Hrvatskom saboru**, iznosi predmet i navodi kako je Povjerenstvo pokrenulo postupak za odlučivanje o sukobu interesa protiv dužnosnika zbog moguće povrede odredbi članka 8. i 9. ZSSI-a u svezi s člankom 27. ZSSI-a, koja proizlazi iz propusta da po pisanom pozivu Povjerenstva u danom roku priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnog tijela, utvrđenim povodom redovite provjere izvješća o imovinskom stanju dužnosnika od 20. prosinca 2018.g., a koji se odnosi na podatke o plaći koju prima na Klinici za psihijatriju Vrapče i razlici plaće koju prima u Hrvatskom saboru. Dužnosnik se na navedenu Odluku o pokretanju postupka očitovao te se iznosi njegovo očitovanje. Iznosi se dokumentacija u spisu.

Izvjestitelj predlaže da se donese odluka da je dužnosnik propustom da po pisanom pozivu Povjerenstva obrazloži nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenim povodom redovite provjere izvješća o imovinskom stanju dužnosnika podnesenog 20. prosinca 2018.g, u dijelu koji se odnosi na primitak razlike plaće za obnašanje dužnosti zastupnika u Hrvatskom saboru, počinio povredu članka 27. ZSSI-a, u svezi s člancima 8. i 9. navedenog Zakona te da mu se izrekne sankcija obustave plaće u ukupnom iznosu od 2.000,00 kn na 2 rate.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-217/18, dužnosnica VERONIKA LAUŠIN, zamjenica ravnatelja Hrvatskog zavoda za zdravstveno osiguranje**, iznosi predmet i navodi kako je Povjerenstvo pokrenulo postupak za odlučivanje o sukobu interesa protiv dužnosnice zbog moguće povrede članka 2. stavka 2. alineje 3. ZSSI-a i članka 12. ZSSI-a, koje proizlaze iz okolnosti da je dužnosnica istovremeno obnašala dužnost zamjenice ravnatelja HZZO-a i funkciju članice Upravnog vijeća KB Dubrava te da je istovremeno uz plaću za obnašanje dužnosti primala i naknadu za članstvo u Upravnom vijeću KB Dubrava u mjesečnom iznosu od 700,00 kuna. Dužnosnica se na navedenu Odluku o pokretanju postupka očitovala te se iznosi njeno očitovanje. Iznosi se dokumentacija u spisu.

Izvjestiteljica navodi kako dužnosnica više nije članica Upravnog vijeća kliničke bolnice Dubrava te predlaže da se donese odluka da dužnosnica u odnosu na ovu okolnost nije počinila povredu članka 2. stavka 2. alineje 3. ZSSI-a. U odnosu na drugi dio za koji je pokrenut postupak izvjestiteljica predlaže da se donese odluka da je dužnosnica istovremenim primanjem plaće za obnašanje dužnosti zamjenice ravnatelja HZZO-a i primanjem naknade za obavljanje funkcije članice Uprave KB Dubrava, u razdoblju od rujna 2019.g. do prosinca 2020.g., u mjesečnom iznosu od 700,00 kn počinila povredu članka 12. ZSSI-a te predlaže da se kao sankcija u predmetnom slučaju izrekne opomena.

 Član Povjerenstva Davorin Ivanjek iznosi da je, imajući u vidu sva utvrđenja iz predmetnog postupka, suglasan s izvjestiteljicom u odnosu na potencijalni sukob interesa. U odnosu na drugi dio, odnosno drugu povredu ističe kako je dužnosnica godinu i pol dana primala naknadu na koju nema pravo i uzevši u obzir sve elemente povrede predlaže sankciju obustave plaće u ukupnom iznosu od 2.000,00 kn na 2 rate što smatra primjerenim, te dodaje da uz to uvijek postoji mogućnost da nadležno tijelo pokrene postupak za vraćanje ovih novaca na temelju stjecanja bez osove.

 Članica Povjerenstva Tatijana Vučetić ukazuje kako svaki dužnosnik ima obvezu zatražiti mišljenje u dvojbi eventualne povrede odredbi ZSSI-a.

 Izvjestiteljica u konačnici napominje kako dužnosnica u Izvješću o imovinskom stanju nije prijavila predmetno članstvo u Upravnom vijeću, što je utvrđeno tijekom postupa, te će u odnosu na navedeno Povjerenstvo poduzeti odgovarajuće radnje.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Član Povjerenstva Davorin Ivanjek kao izvjestitelj u predmetu **P-149/19, dužnosnik BRANKO DUKIĆ, gradonačelnik Grada Zadra**,iznosi predmet i navodi kako je Povjerenstvo pokrenulo postupak za odlučivanje o sukobu interesa protiv dužnosnika zbog moguće povrede odredbi članka 8. i 9. ZSSI-a, u svezi s člankom 27. ZSSI-a, koja proizlazi iz propusta da po pisanom pozivu Povjerenstva u danom roku obrazloži nesklad odnosno nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnog tijela, utvrđenim povodom redovite provjere izvješća o imovinskom stanju dužnosnika od 25. rujna 2017.g., a koji se odnosi na podatke o ostalim prihodima dužnosnika ostvarenima za vrijeme obnašanja navedene dužnosti. kuna. Dužnosnik se na navedenu Odluku o pokretanju postupka očitovao te se iznosi njegovo očitovanje. Iznosi se dokumentacija u spisu.

Izvjestitelj predlaže da se donese odluka da je dužnosnik propustom da po pisanom pozivu Povjerenstva obrazloži nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenog povodom redovite provjere izvješća o imovinskom stanju dužnosnika podnesenog 25. rujna 2017.g, u dijelu koji se odnosi na primitak ostalih prihoda ostvarenih od Opće bolnice Zadar počinio povredu članka 27. ZSSI-a u svezi s člancima 8. i 9. navedenog Zakona te predlaže sankciju obustave plaće u ukupnom iznosu od 2.000,00 kn na 2 rate.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-160/19, dužnosnica DANIJELA LONČAR, zamjenica općinskog načelnika Općine Kumrovec**, iznosi predmet te navodi kako je protiv dužnosnice pokrenut postupak zbog moguće povrede članka 7. točke d. ZSSI-a, koja se odnosi na primanje, uz volontersku naknadu i dodatnih naknada za poslove obnašanja javne dužnosti zamjenice općinskog načelnika i to naknadu za prisustvovanje i sudjelovanje na sjednicama Općinskog vijeća Općine Kumrovec u iznosu od 400,00 kn u 2017.g., 300,00 kn u 2018.g. i 600,00 kn u 2019.g. Dužnosnica se na navedenu Odluku o pokretanju postupka očitovala te se iznosi njeno očitovanje. Iznosi se dokumentacija u spisu.

 Izvjestiteljica predlaže da se donese odluka da je dužnosnica počinila povredu članka 7. točke d. ZSSI-a, jer je uz primanje volonterske naknade za obnašanje navedene dužnosti primila i dodatne naknade i to naknadu za prisustvovanje i sudjelovanje na sjednicama Općinskog vijeća Općine Kumrovec u iznosu od 400,00 kn u 2017.g., 300,00 kn u 2018.g. i 600,00 kn u 2019.g. te predlaže da se za utvrđenu povredu izrekne sankcija 2.000,00 kn, koja će se izvršiti u 4 rate.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Član Povjerenstva Davorin Ivanjek kao izvjestitelj u predmetu **P-139/19, dužnosnik RANKO ŠPIGL, zamjenik općinskog načelnika Općine Omišalj**, iznosi predmet i navodi kako je protiv dužnosnika pokrenut postupak zbog moguće povrede članka 16. stavka 1. ZSSI-a, koja proizlazi iz propusta prijenosa upravljačkih prava na temelju udjela u vlasništvu trgovačkog društva Rijeka Structura d.o.o. na povjerenika u razdoblju od 10. lipnja 2013.g. do 21. kolovoza 2017. Dužnosnik se na navedenu Odluku o pokretanju postupka očitovao te se iznosi njegovo očitovanje. Iznosi se dokumentacija u spisu.

Izvjestitelj predlaže da se donese odluka da je dužnosnik propustom prijenosa upravljačkih prava na temelju udjela u vlasništvu (kapitalu) trgovačkog društva Rijeka Structura d.o.o. na povjerenika, u razdoblju od 10. lipnja 2013. do 21. kolovoza 2017., dužnosnik Ranko Špigl, zamjenik općinskog načelnika Općine Omišalj, počinio povredu članka 16. stavka 1. ZSSI-a te da mu se za utvrđenu povredu izrekne sankcija obustave plaće u iznosu od 2000 kn u 4 rate.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Predsjednica Povjerenstva kao izvjestiteljica u predmetu **P-121/19, dužnosnik OLEG BUTKOVIĆ, ministar mora, prometa i infrastrukture**, iznosi predmet i navodi kako je zaprimljena prijava u kojoj se u bitnom navodi da je dužnosnik Oleg Butković podnio dana 12. veljače 2019.g. imovinsku karticu povodom promjene u kojoj je propustio navesti vozilo AUDI Q2 koje je registrirano četiri dana prije podnošenja kartice. U prijavi se nadalje navodi da je vlasnik navedenog automobila UniCredit Leasing Croatia te da navedeno vozilo koristi dužnosnikova supruga. Izvjestiteljica navodi kako je predmet upućen u redovitu provjeru te je utvrđeno kako ne postoji nesklad u podnesenim podacima. Izvjestiteljica čita očitovanje dužnosnika na Zaključak te iznosi dokumentaciju u spisu.

Izvjestiteljica predlaže da se donese odluka o nepokretanju postupka s obzirom da u postupku redovite provjere podataka iz izvješća o imovinskom stanju dužnosnika podnesenih dana 24. svibnja 2013.g., 28. siječnja 2016.g., 3. veljače 2016.g., 26. veljače 2016.g., 3. studenoga 2016.g., 12. veljače 2019.g., 8. travnja 2019.g., 8. svibnja 2019.g., 5. veljače 2020.g. i 20. kolovoza 2020.g., u dijelu podataka o obvezama, nije utvrđen nesklad odnosno nerazmjer između imovine prijavljene u podnesenim izvješćima o imovinskom stanju i stanja imovine dužnosnika kako proizlazi iz podataka pribavljenih od nadležnih tijela, dok je u dijelu podataka o pokretninama koje se upisuju u javni registar dužnosnik opravdao utvrđeni nesklad.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-201/19, dužnosnik ĐURO BUKVIĆ, općinski načelnik Općine Lukač, dužnosnik NENAD HORVATIĆ, općinski načelnik Općine Ljubešćica i dužnosnik SLAVKO PRIŠĆAN, općinski načelnik Općine Rovišće,** iznosi predmet i navodi kako je Povjerenstvo otvorilo predmet protiv dužnosnika Đure Bukvića, Nenada Horvatića i Slavka Prišćana temeljem novinskog članka objavljenog internetskom portalu indeks.hr. pod naslovom „Članovi Šukerovog Izvršnog odbora isplatili si 3,2 mil. Kuna nagrade sa SP-a“. Izvjestiteljica u bitnom iznosi sadržaj novinskog članka. Izvjestiteljica iznosi dokumentaciju u spisu i navodi kako se u predmetnim slučajevima radi o naknadama iz sportske djelatnosti, a sukladno očitovanju Središnjeg državnog ureda, koji je prethodno zatražilo mišljenje Hrvatskog olimpijskog odbora.

Izvjestiteljica predlaže da se donese odluka da se postupak protiv dužnosnika ne pokrene s obzirom da iz prikupljenih podataka i dokumentacije, u vezi okolnosti primanja jednokratne naknade za rad u Savjetu Izvršnog odbora Hrvatskog nogometnog saveza, ne proizlazi da je u postupanju dužnosnika došlo do moguće povrede odredbi ZSSI-a.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Predsjednica Povjerenstva kao izvjestiteljica u predmetu **P-348/19, dužnosnik TONI JURANIĆ, općinski načelnik Općine Baška**, iznosi predmet u kojem je zaprimljena prijava u kojoj se u bitnom ukazuje na nesklad između prihoda i rashoda dužnosnika Tonia Juranića. Podnositelj prijave nadalje navodi da navedeni dužnosnik uz prihode od 12.498,49 kn na čudan način pozajmljuje novac od privatnih osoba bez rokova vraćanja, kamata i anuiteta, a uz navedeno podigao je i kredit te mu dugovi ukupno iznose 186.000,00 eura. U prijavi se nadalje navodi da dužnosnikov stan u Zagrebu i automobili vrijede više od 220.000,00 eura, a iz izvješća o imovinskom stanju proizlazi dužnosnik ne ostvaruje plaću kod drugog poslodavca kao ni ostale prihode. Izvjestiteljica navodi kako je u odnosu na pozajmice od fizičke osobe Povjerenstvo već vodilo postupak dok u odnosu na je u odnosu na ostale navode provelo postupak redovite provjere. Iznosi se dokumentacija u spisu.

Izvjestiteljica predlaže da se donese odluka da se postupak protiv dužnosnika neće pokrenuti s obzirom da u postupku redovite provjere podataka iz izvješća o imovinskom stanju dužnosnika podnesenih dana 10. srpnja 2017.g., 6. listopada 2018.g., 31. prosinca 2019.g. i 30. travnja 2020.g. nije utvrđen nesklad odnosno nerazmjer između imovine prijavljene u podnesenim izvješćima o imovinskom stanju i stanja imovine dužnosnika kako proizlazi iz podataka pribavljenih od nadležnih tijela, i to u dijelu podataka o primanjima na mjesečnoj razini od dužnosti za koju se podnosi izvješće o imovinskom stanju, o ostalim prihodima, o obvezama i o pokretninama koje se upisuju u javni registar.

Otvara se raspra.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 11,20 sati.

**Zapisnik sastavio**

**voditelj Odjela: Predsjednica Povjerenstva:**

**Ivan Matić, dipl.iur. Nataša Novaković, dipl.iur.**